open-index/open-wikipedia-markdown huggingface dataset:
גליל גלסברג

**גליל גלסברג** (28 בפברואר 1938 – 2 באפריל 2025) היה כדורגלן ומאמן כדורגל ישראלי שזוהה בעיקר עם הפועל חיפה וקבוצת הבת שלה, הפועל קריית חיים. הוא היה גם מזכיר המועדון של הקבוצה, מזכיר מחלקת הנוער וההיסטוריון של המועדון.

## ביוגרפיה
גלסברג נולד בחיפה ב-28 פברואר 1938, להוריו יצחק וסוניה אשר נתנו לו את שמו כהתרסה לוועדת פיל שהמליצה שהגליל יהיה חלק ממדינה ערבית.
את הקריירה שלו התחיל כשחקן נוער בהפועל חיפה. משחקו הבולט היה נגד מכבי פתח תקווה בגביע קרנר כשהבקיע שישה שערים במשחק אחד, שלבסוף הסתיים בתוצאה של 6–1 לטובת הפועל חיפה.
בגיל 17, בשנת 1955, עבר גלסברג לקבוצת הבוגרים של הפועל חיפה, לאחר שהיה בנבחרת הנוער בכדורגל הראשונה שהוקמה במדינת ישראל תחת אימונו של המאמן האנגלי ג'קי גיבונס. הוא שיחק בקבוצת הבת של הפועל חיפה, הפועל קריית חיים למשך שנתיים תחת הדרכת המאמן דוד שווייצר. לאחר שנתיים הוא הוחזר להפועל חיפה על ידי זלאטקו צ'ייקובסקי.

לאחר מכן, חזר גלסברג לשחק בהפועל קריית חיים, שם היה מלך השערים של הקבוצה, ובהמשך גם מאמן-שחקן  במועדון.

בנוסף, גלסברג היה מאמן שחקן גם בקבוצות: הפועל קריית שמונה, הפועל רמת דוד, הפועל קריית דוד, ומכבי שפרעם.

הוא בוגר קורס המאמנים הראשון במכון וינגייט בשנת 1996.

גלסברג גם היה כתב ופרשן ספורט בחדשות הספורט במקומון כלבו (מקומון של העיר חיפה), ומזכיר איגוד עיתונאי הספורט של חיפה והצפון. הוא הוכתר כאלוף ישראל בחידון ידע ספורט בארץ ובעולם וב-2007 קיבל את אות יקיר ההסתדרות. שימש גם כסקאוט ומאמן של כישרונות נוער בצפון מטעם ההתאחדות. בתור היסטוריון כתב את הספר "הפועל חיפה - סיפורה של אגודה" ביחד עם ד"ר חיים קאופמן, ד"ר יעקב סובוביץ ויוסף גלזר.

### חיים אישיים
במקביל לקריירה הספורטיבית עבד גלסברג כנגר בחברת סולל בונה במשך זמן רב עד לפרישתו לפנסיה.

גלסברג נפטר ב-2 באפריל 2025, בגיל 87, והובא למנוחות בבית העלמין בתל רגב .

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:מגני כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני הפועל קריית חיים
קטגוריה:מאמני כדורגל ישראלים
קטגוריה:ישראלים שנולדו ב-1938
קטגוריה:ישראלים שנפטרו ב-2025
קטגוריה:אישים הקבורים בבית הקברות תל רגב
ג'יימס נסמית'

**ג'יימס ויליס נסמית**' (באנגלית: **James Willis Nesmith**; 23 ביולי 1820 – 17 ביוני 1885) היה עורך דין ופוליטיקאי אמריקאי חבר המפלגה הדמוקרטית. נולד בניו ברנזוויק להורים אמריקאים וגדל בניו המפשייר ובמיין. ב-1843 עבר לאורגון, שם שימש כשופט, כמרשל וכנציג בסנאט ובבית הנבחרים של ארצות הברית.

נסמית' נבחר לסנאט ב-1860 וכיהן בו בשנים 1861–1867. הוא נכשל בבחירות ב-1866 ולכן הסתיימה כהונתו בסנאט. לאחר מכן מונה לשגריר ארצות הברית באוסטריה, אולם המינוי לא אושר. ב-1873 נכנס לבית הנבחרים כדי למלא את מושבו של , שנפטר ביולי אותה השנה. הוא לא התמודד בבחירות ב-1874 ושב לביתו שבאורגון. כהונתו בבית הנבחרים הסתיימה ב-1875.

נסמית' הלך לעולמו בגיל 64.

נכדו של נסמית'  וחתנו לוי אנקני, כיהנו גם הם ב.

## קישורים חיצוניים

* 

## הערות שוליים

קטגוריה:חברי הסנאט של ארצות הברית מאורגון
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1820
קטגוריה:אמריקאים שנפטרו ב-1885
פופ מתקדם

**פופ מתקדם** או **פופ פרוגרסיבי** (באנגלית: **Progressive pop**) הוא תת-ז'אנר מוזיקלי של מוזיקת פופ ומוזיקה מתקדמת, שהתחפתח בשנות ה-60 וה-70 של המאה ה-20. יצירות הז'אנר מאופיינות בדרך כלל בהוקים ותולעת אוזניים, נגינה לא שגרתית או צבעונית, שינויים בסולם ובקצב, ניסויים עם מבנים מוזיקליים, ושימוש בלתי צפוי או אירוני במוסכמות העבר.

המונח "מתקדם" מתייחס למגוון הרחב של ניסיונות לשבור נוסחאות מוזיקת פופ סטנדרטיות באמצעות נגינה מורחבת, מילים מותאמות אישית ואלתור אישי. ריאן ריד מ-*Treblezine* אמר כי הז'אנר "נשמע כמו אוקסימורון" וכי קשה להבחין בינו לבין ז'אנרים אחרים "מבלי למצמץ", ובשל כך פופ מתקדם הוא מונח "חלקלק", אם כי הוא טוען כי ניתן להגדיר את הז'אנר תחת המאפיינים הבאים:

באופן דומה לרוק אנד רול, המבנה הטונאלי של פופ מתקדם דוחה את ההרמוניה כמבנה המוזיקלי הבסיסי שלו. עם זאת, בניגוד לרוק אנד רול, פופ מתקדם הופך מוסכמות מקובלות, מוסיף להן אירוניה או שיבושים מוזיקליים אחרים, או יוצר צללים בצורות חדשות ובלתי צפויות. בין המאפיינים הסגנוניים שניתן למצוא ביצירות פופ מתקדם ניתן למצוא שינויים בסולם ובקצב, וכן ניסויים עם מבנים מוזיקליים. ביצירות אלו ניתן למצוא גם טכניקות אלקטרוניות כמו הד, היזון חוזר, סטריאו, קולניות  ודיסטורשן, כדי לתת למאזין את הרושם של מרחב והתרחבות רוחבית במוזיקה.

## לקריאה נוספת

* 
* 


## הערות שוליים

קטגוריה:סגנונות פופ
קטגוריה:שנות ה-1960 במוזיקה
קטגוריה:שנות ה-1970 במוזיקה
מלנה סאנצ'ס

**מלנה סאנצ'ס וייט** (בספרדית: **Malena Sánchez White**; נולדה ב-7 באוגוסט 1991) היא שחקנית קולנוע, תיאטרון וטלוויזיה ארגנטינאית. בגיל 18 שיחקה לראשונה בסרט משפחה להרכבה (Familia para armar), שבו כיכבה נורמה אליאנדרו, ולאחר מכן המשיכה את קריירת המשחק המקצועית שלה בסרטים נוספים וכן בסדרות טלוויזיה. סאנצ'ס זכתה בפרס פטאקון בפסטיבל הקולנוע של טנדיל על תפקידה בסרט החניך (El aprendiz), והייתה מועמדת לפרס סור בקטגוריית השחקנית המשנה הטובה ביותר עבור הסרט "שלך" (Tuya) וכן לשחקנית הראשית הטובה ביותר עבור הסרט מ"יום שלישי ליום שלישי" (De martes a martes).

## ביוגרפיה
בין הגילאים שבע לאחת-עשרה למדה מלנה סאנצ'ס במכון הווקאלי לאמנויות, שם לקחה חלק בשיעורי תיאטרון בהנחיית מגוון מורים, לצד לימודים בביטוי גופני, ספרות, מוזיקה ותחומים אמנותיים נוספים. בגיל 11 החלה ללמוד אצל מריה אינס פלקוני, וגם למדה בתיכון למסחר ע"ש קרלוס פלגריני.

בין השנים 2006 ל-2013 למדה בסטודיו של השחקן והבמאי חוליו צ'אבס, והייתה לתלמידתם של לוס פאלאסון וליליאנה פופוביץ'. מלבד עיסוקה במשחק, סאנצ'ס עוסקת בספורט מגיל צעיר – החלה לשחק כדורגל בגיל חמש, ומצטיינת גם באקרובטיקה, שירה ונגינה בפסנתר.

היא גילמה את דמותה של מלנה בסדרת הילדים הפופולרית קטנטנות, ובהמשך הופיעה בתפקיד דלפינה מיטרה בסדרה המורדים – שתי סדרות נוער מצליחות שזכו לאהדה רבה בישראל.

פריצת הדרך שלה התרחשה בשנת 2008, כאשר חברת המשפחה, השחקנית ולריה לורקה, סיפרה לה כי הבמאי אדגרדו גונסאלס אמר עורך מבחני בד לתפקיד ראשי בסרט חדש. סאנצ'ס יצרה עמו קשר, ניגשה לאודישן והותירה רושם עז, שהוביל לבחירתה לגלם את הדמות הראשית – חוליה – בסרט משפחה להרכבה, אשר יצא לאקרנים בשנת 2010. לצידה כיכבו נורמה אליאנדרו ואוסקר פריגנו.

בשנת 2011 הופיעה בסדרה יורשי הנקמה (Herederos de una venganza), וב-2012 השתתפה בסרט מיום שלישי ליום שלישי (De martes a martes), בבימויו של גוסטבו "צ'וס" טריביניו, לצדם של אלחנדרו אואדה ופבלו פינטו. באותה שנה הופיעה גם בפרק מתוך הסדרה הדרמטית סיפורי לב (Historias de corazón), והצטרפה לצוות השחקנים של הטלנובלה הפופולרית אהבה מתוקה (Dulce amor).

בשנת 2018 השתתפה מלנה סאנצ'ס בסרט Re loca – רימייק לסרט הצ'יליאני בלי פילטרים משנת 2016. הסרט בוים על ידי מרטינו זיידליס, ובתפקיד הראשי כיכבה נטליה אוריירו.

בשנים 2022–2023 גילמה את פלורנסיה בסדרת הקומדיה השחורה "El encargado" בשירות הסטרימינג "Star+. 

בשנת 2023 גילמה את שרה גריקו בדרמת הפשע והמותחן "Frágiles" מבית רשת הטלוויזיה הארגנטינאית "Flow". 

בשנת 2024 כיכבה בתור טריני בסדרת הקומדיה הרומנטית "Felices los 6" ששודרה בשירות הסטרימינג "HBO Max". 

בשנת 2025 שיחקה סאנצ'ס בסדרת הדרמה הפוליטית הישראלית "המטרה: אמיא" ברשת 13, בה גילמה את דמותה של ג'יסלה, עיתונאית צעירה מקומית שחוקרת יחד עם סוכן המוסד דייגו (מיכאל אלוני) את הפיגוע בשגרירות ישראל בארגנטינה והפיגוע בבניין הקהילה היהודית בארגנטינה.  

## קישורים חיצוניים

## הערות שוליים

קטגוריה:שחקניות קולנוע וטלוויזיה ארגנטינאיות
קטגוריה:שחקניות ילדות ארגנטינאיות
קטגוריה:שחקניות תיאטרון ארגנטינאיות
קטגוריה:שחקניות טלוויזיה ארגנטינאיות
קטגוריה:ארגנטינאיות שנולדו ב-1991
קטגוריה:ארגנטינאים שנולדו ב-1991
מוזיקת פולק עכשווית

**מוזיקת פולק עכשווית** או **מוזיקה עממית עכשווית** (באנגלית: **Contemporary folk music**) המכונה לעיתים קרובות פשוט "**פולק**", הוא מונח המתייחס לסגנונות המוזיקה המושפעים ממוזיקת פולק מסורתית, שהתעוררו בעקבות תחיית הפולק האמריקאית באמצע המאה ה-20. מוזיקת פולק עכשווית היא בדרך כלל אקוסטית, עם עיבודים מינימליים, ולרוב מורכבת יותר רק מגיטרה ושירה.

בעוד שהלאומנות הרומנטית  של מוזיקת הפולק המסורתית השפיעה רבות על אמנות מוזיקלית , מוזיקת פולק עכשווית הביאה ז'אנר חדש של מוזיקה פופולרית עם אמנים ששווקו באמצעות קונצרטים, הקלטות ושידורים. בין האמנים המזוהים עם הז'אנר ניתן למנות את וודי גאת'רי, פיט סיגר, בוב דילן, ג'ואן באאז, פיטר, פול ומרי, פיל אוקס, טום פקסטון , Fairport Convention , ריצ'רד תומפסון , דונובן, מרטין קארת'י , Pentangle , ניל יאנג, גורדון לייטפוט, לאונרד כהן, ג'וני מיטשל ובאפי סיינט-מארי.

ההגדרה למוזיקת פולק עכשווית היא בדרך כלל מעורפלת ומשתנה ממקור למקור. באופן כללי, מוזיקת פולק עכשווית מאופיינת כמוזיקת פולק שאיננה מסורתית, אם כי היא יותר נתפסת כקבוצה של ז'אנרים שהתפתחה באמצע המאה ה-20. על פי המוזיקאי האמריקאי יו בלומנפלד , עבור סצנת הפולק האמריקאית, "זה לא רק עניין של מוזיקה. ההגדרות הן פוליטיות, חברתיות, כלכליות ואסתטיות. עם זאת, אם אי אפשר להגדיר את זה, נוכל לפחות לתאר למה אנשים שמחשיבים את עצמם לחובבי מוזיקת פולק מאזינים בדרך כלל." על אף שבלומנפלד סבור שאין הגדרה חד-משמעת למוזיקת פולק עכשווית, הוא טוען כי יש מספר מאפיניים משותפים:
* באופן כללי, היא מוזיקת אנגו-אמריקאית בשילוב מוזיקה אקוסטית או מסורתית מבריטניה וארצות הברית.
* מבחינה מוזיקלית, מקורותיה של מוזיקת פולק עכשווית ממערב אירופה. מבחינה לשונית, יצירות הז'אנר בדרך כלל באנגלית. שפות וז'אנרים מוזיקליים אחרים נוטים להופיע תחת הקטגוריה "מוזיקת עולם", גם אם נחשבים מסורתיים.
* היוצאים מן-הכלל המעטים למודל זה נגזרים בעיקר מהתנאים הפוליטיים-היסוטריים בארצות הברית ובריטניה ומהדמוגרפיה של חובבי מוזיקת פולק: מוזיקה קלטית, בלוז, מוזיקה ממרכז ודרום אמריקה, מוזיקה ילידית של אמריקה הצפונית  וכליזמר.

## קישורים חיצוניים

## הערות שוליים

קטגוריה:פולק
קטגוריה:מוזיקה עממית
קטגוריה:סגנונות מוזיקליים
קטגוריה:מוזיקה של המאה ה-20
יביע אומר (אלבום)

"**יביע אומר**" הוא אלבום האולפן העשירי של להקת ההיפ-הופ הישראלית הדג נחש, שיצא לאור ב-8 באפריל 2025. האלבום מתמקד בעיבודים מודרניים לפרקי תהילים, כאשר כל השירים מבוססים על טקסטים מהספר.

## רקע והפקה
האלבום נולד מהצעה של פסטיבל העוד, במסגרתה התבקשה להקת הדג נחש להופיע בהפקת מקור שתכלול לחנים לטקסטים מספר תהילים. חברי הלהקה תיארו את התגובה הראשונית כי לוותה בלבטים, ואף הודו כי בתחילה לא היו בטוחים שיוכלו ליצור פרויקט שיהיו שלמים אתו. עם זאת, הם הדגישו כי האתגר האמנותי משך אותם, וככל שהעמיקו בעבודה על האלבום, התחושה הייתה של שחרור והנאה גוברת: .

הבחירה בפסוקים לא נעשתה באופן אקראי, אלא התבססה על חיבור אישי ורגשי של חברי הלהקה לכל אחד מהטקסטים שנבחרו. לדברי הלהקה, הם ביקשו ליצור אלבום שבו כל שיר מבוסס על קטע תנ"כי שמעורר הזדהות, מחשבה או רגש עמוק, תוך התייחסות לערכים של חוכמה אנושית, מוסר חברתי ורגישות למציאות הקיומית.

לדבריהם, התהליך היצירתי אפשר להם לשלב את היושרה והיצירתיות המוזיקלית שלהם עם טקסטים מקראיים, ולחבר בין עולמות של קדושה, תרבות ומוזיקה עכשווית. לטענת חברי ההרכב, הפרויקט נושא גם מסר של חיבור בין קהלים, תרבויות ורקעים שונים. לדבריהם, ספרי הקודש אינם נחלת מגזר או קבוצה מסוימת, אלא כוללים בתוכם .

לאחר הופעת הבכורה של הפרויקט במסגרת פתיחת פסטיבל העוד בתיאטרון ירושלים, הופעה אותה תיארו כ"מרגשת ועוצמתית מאוד", גברה תחושת האחריות להמשיך את הפרויקט ולהקליט את השירים לאלבום שלם.

## סינגלים וקידום
השיר "בצאת ישראל", המבוסס על מזמור קי"ד בתהילים, יצא כסינגל הראשון מהאלבום לקראת חג הפסח. השיר מציג עיבוד עכשווי לטקסט המסורתי, ומשלב את סגנון ההיפ-הופ הייחודי של הלהקה עם המילים.

האלבום הושק רשמית ב־8 באפריל 2025, ולאחר מכן לוּוה בסדרת הופעות ברחבי הארץ. הופעת ההשקה המרכזית נקבעה ל־16 באפריל באולם תיאטרון גבעתיים, במסגרת פסטיבל "שירת הים". בנוסף, הלהקה תופיע עם החומרים החדשים גם בבית גבריאל שבצפון, במועצה האזורית משגב, במועדון הבארבי בתל אביב, בפסטיבל נובה שייערך בפארק הירקון, ובאמפי שוני בזאפה בנימינה.

## תגובות וביקורות
האלבום התקבל בעניין רב בשל השילוב הייחודי בין מוזיקת ההיפ-הופ לטקסטים התנ"כיים. חברי הלהקה ציינו כי הפרויקט מהווה עבורם אתגר אמנותי משמעותי, והביעו את אמונתם בכך שספרי הקודש מכילים אמיתות אוניברסליות השייכות לכולם.

## רשימת רצועות

## קישורים חיצוניים

## הערות שוליים

### ביאורים

קטגוריה:אלבומי הדג נחש
קטגוריה:אלבומים בעברית
קטגוריה:אלבומי קונספט
קטגוריה:אלבומים בהוצאה עצמית
קטגוריה:תהילים
שירי דיכאון (שיר)

"**שירי דיכאון**" הוא סינגל של הזמרת הישראלית אגם בוחבוט, שיצא לאור ב-18 במרץ 2022 ונכלל באלבום הבכורה שלה, "אין קונספט".

## רקע והפקה
בוחבוט הוציאה את אלבום הבכורה שלה, "אין קונספט", בפברואר 2022. האלבום כלל שבעה שירים, ביניהם "שירי דיכאון", שהפך ללהיט בולט.

השיר נכתב והולחן על ידי אביב פרץ, דרור מזרחי וגיא דאן. הוא משלב אלמנטים של מוזיקה ים-תיכונית.

## תוכן השיר
מילות השיר מבטאות תחושות של כאב וגעגוע בעקבות פרידה מבן זוג. הדוברת מתארת את הקושי להתמודד עם הבגדים שנותרו בארון, השירים העצובים והלילות חסרי השינה. היא מביעה רצון לחזור לזמנים טובים יותר, לצד תסכול מהמצב הנוכחי.

## הצלחה וביקורות
"שירי דיכאון" זכה להצלחה במצעדי הפזמונים בישראל ואף היה מועמד לתואר "שיר השנה" בפרסי נבחרי השנה של פרוגי לשנת 2022.

## מחלוקת
בינואר 2025, התגלה כי השיר הוקלט בגרסה רומנית בשם "Jihadul In Paradis" על ידי הזמר לואיז גבריאל, ללא אישור מהיוצרים המקוריים. בוחבוט הביעה את הפתעתה מהמצב ברשתות החברתיות, וצוותה שקלו את צעדיהם המשפטיים.

## מיקומי שיא

### מצעדים שנתיים

## קישורים חיצוניים

## הערות שוליים

קטגוריה:שירי אגם בוחבוט
קטגוריה:שירים בעברית
קטגוריה:שירים שהופקו על ידי גיא דאן
מרי בת' פיל

**מרי בת' פיל** (באנגלית: **Mary Beth Peil**; נולדה ב-1940) היא שחקנית וזמרת אופרה אמריקאית.

פיל נולדה בדבנפורט. ב-1962 ביצעה את הרסיטל הראשון שלה כזמרת סופרן, אחד מתפקידיה הראשונים היה כויולטה באופרה לה טרוויאטה בהפקה של סטודנטים. ב-1962 זכתה בשתי תחרויות שירה, ב-1965 הופיעה בהפקת האופרה סינדרלה של ג'ואקינו רוסיני, היא ביצעה את תפקידה ב-72 ערים במהלך סיבוב הופעות.

ב-1985 שיחקה את תפקיד אנה בהפקת ברודוויי המחודשת למחזמר המלך ואני.

ב-1992 גילמה מורה בקומדיה הרומנטית "Jersey Girl", ב-1995 גילמה ברמנית בסרט "Jersey Girl" לצד מיה פארו, ב-1998 גילמה את פליס, הגיסה של אוסקר בסרט הזוג המוזר 2, ב-2004 הופיעה בקומדיה נשים מושלמות, ב-2006 הופיעה בסרט המלחמה גיבורי הדגל.

בשנת 2025 השתתפה בסרט האימה "דיור לא מוגן" בתור נורמה. 

היא שיחקה את סבתה של ג'ן בסדרת הנעורים דוסון קריק.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:זמרות אופרה אמריקאיות
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:אמריקאיות שנולדו ב-1940
קו פאזה (מתמטיקה)

במתמטיקה, **קו פאזה** הוא תרשים גרפי המציג באופן איכותי את התנהגותה של משוואה דיפרנציאלית אוטונומית במשתנה אחד, מהצורה \tfrac{dy}{dx}=f(y). קו פאזה הוא מקרה פרטי (בממד אחד) של מרחב הפאזה ה-n ממדי. קו הפאזה נוח ופשוט יותר לניתוח שכן למשוואות דיפרנציאליות רבות לא קיים פתרון אנליטי אלא נומרי וקו הפאזה מאפשר לנתח את הפתרון באופן גרפי מבלי למצואו מפורשות. לכן, נעשה בו שימוש רב בתחומים שונים. למשל, במודל המשוואה הלוגיסטית ובדינמיקה של אוכלוסיות.

## בנייה
ממוזער|קו פאזה בו הנקודות a,c הן נקודות שבת יציבות ואילו הנקודה b אינה יציבה
קו פאזה, בדרך כלל קו אנכי, מייצג תת-קטע מסוים מהתחום של הנגזרת עליו מסומנות הנקודות הקריטיות (השורשים של \tfrac{dy}{dx} והנקודות בהן f(y) = 0). במקטעים בין נקודות אלו מופיעים חצים. במקטע בו הנגזרת חיובית החץ מצביע כלפי הכיוון החיובי (כלפי מעלה או ימינה) ואילו במקטע בו הנגזרת שלילית החץ מצביע כלפי הכיוון השלילי (כלפי מטה או שמאלה).

נקודות בהן \tfrac{dy}{dx}=0 מכונות נקודות שבת. נקודות שבת מתחלקות לשני סוגים: נקודת שבת יציבה (אם החצים פונים כלפיה) ולא יציבה (אם החצים פונים החוצה ממנה, או שאחד מהם פונה החוצה ממנה).

## ראו גם
* מרחב פאזה

קטגוריה:משוואות דיפרנציאליות
תחנת הרכבת שפיים

**תחנת הרכבת שפיים** היא תחנת נוסעים מתוכננת של רכבת ישראל שתוקם סמוך לקיבוץ שפיים ומתח"מ שפיים על מסילת החוף. הקמת התחנה כלולה בתת"ל 65 ובתוכנית האסטרטגית של רכבת ישראל לשנת 2040.

התחנה תהיה תחנת הקצה של מסילות האיילון התת-קרקעיות מנמל התעופה בן-גוריון, וכן של המסילה המהירה המשודרגת חיפה–שפיים.

## היסטוריה

באזור שפיים הייתה קיימת בעבר תחנה ששימשה כתחנה תפעולית, בפרט לרכבות משא. תחנה זו איננה נמצאת בשימוש כיום.

ב-2012 החל תכנון מרכז תחבורתי במקום כפתרון לגודש התנועה בגוש דן.

ב-2017 אישר קבינט הדיור בראשות שר האוצר משה כחלון את הקמת מרכז התחבורה המשולב (מתח"ם) באזור שפיים הכולל תחנת רכבת, תחנות אוטובוס, חניון חנה וסע. שטח הפרויקט מתפרס על כ-265 דונם בתחומי מועצה אזורית חוף השרון, והוא גובל בנתיבי איילון (כביש 20) ממזרח, כביש 2 (כביש החוף) ממערב וכביש 543 מרעננה, ועתיד להיות עם גישה לשלושתם.

## מרכז תחבורה משולב – מתח"מ שפיים
תחנת הרכבת בשפיים היא חלק ממרכז תחבורה משולב בעל מספר מפלסים. במתח"ם יהיו גם חניון חנה וסע הכולל כ-7,000 מקומות חנייה, תחנות אוטובוסים, מוניות, שאטלים וכיוצא בזה. במתח"ם צפויים להיות 344,500 מ"ר בנוי.

ע"פ מינהלת פרויקט חניון שפיים, הצפי לסיום העבודה של חניון שפיים ומערכת הכבישים סביבו הוא עד סוף שנת 2025.

יחד עם החניון מוקם מערך בן שישה גשרים, קטע כביש חדש (543) ומחלפון חדש.

## הכפלת מסילת מישור החוף הצפוני

במסגרת תוכנית הכפלת מסילת החוף בקטע סדנאות אפרים – שפיים הועלו ארבע תחנות חדשות: זכרון יעקב; בנימינה – אור עקיבא; נתניה מכללות (או אוניברסיטה, או אצטדיון); שפיים. התוכנית כוללת שדרוג המסילות הקיימות כדי לאפשר נסיעה במהירות של עד 160 קמ"ש והקמת שתי מסילות חדשות שיאפשרו נסיעה במהירות של עד 250 קמ"ש. זמן הנסיעה מחיפה דרום (תחנת חיפה חוף הכרמל) עד לתחנת שפיים בקו המהיר אמור לארוך כחצי שעה, תוך עצירה של חלק מן הרכבות בתחנה אחת בלבד, בחדרה.

המקטע מתחנת חוף הכרמל לתחנת שפיים כבר תוקצב ב-15.5 מיליארד שקל במסגרת תוכנית החומש 2021-2025 של רכבת ישראל.

לפי התוכנית האסטרטגית של הרכבת, העבודות על הפרויקט אמורות להסתיים ב-2030.

## מסילות תת-קרקעיות מנתב"ג לשפיים
בנוסף מתוכננות שתי מסילות מהירות בתוואי האילון (חמישית ושישית), שיחפרו במנהרה תת-קרקעית באורך כולל של כ-26 ק"מ בין נתב"ג אל תחנת הרכבת שפיים. במסגרת החלטת ממשלה מספר 855 מיום 30 ביולי 2023 הוחלט שיוסטו תקציבים שסוכמו במסגרת תוכנית הפיתוח הרב שנתית, לטובת קידום פרויקטים מסילתיים אחרים, בהם גם הפרויקט שפיים-נתב"ג. מסילת איילון הרביעית מתוכננת לסיום ב-2027. תוואי המסילות המהירות בין שפיים לנתב"ג, (מסילות איילון 5 ו-6) שיעברו בשתי מנהרות תת-קרקעיות במקטע שבין שפיים לתל אביב-ההגנה, נמצא בתכנון.

## קישורים חיצוניים
* תוכנית תתל/ 65/ סעיף-77-78-דרום הכפלת מסילת החוף סדנאות אפריים-שפיים באתר מידע תכנוני של מנהל התכנון.
* 
* 
* 

## הערות שוליים

שפיים
קטגוריה:מועצה אזורית חוף השרון
קטגוריה:שפיים
מחלף רחלים

**מחלף רחלים** הוא מחלף מרכזי ב, הנמצא על כביש 60, ומחבר אותו עם כביש 4775 למערב, המגיע לאסיף (נופי נחמיה) ואריאל עד צומת אריאל וכביש 5, ועם כביש 4773 למזרח, כביש הגישה לרחלים. כביש 60 נמתח מהמחלף לכיוון צפון, אל צומת תפוח ואחריה אל גב ההר, ולדרום, אל צומת שילה, גוש שילה והרי בנימין. המחלף נמצא בקרבת רחלים, על קטע הכביש המקיף אותה, וממנה שמו.

במקום אבן הנצחה לזכר נרצחי הפיגוע שביצע מחבל במקום ב-28 באוקטובר 1991.

## היסטוריה
עד פתיחת המחלף היה במקום רק צומת הקמץ בין כבישים 60 ו-4775, והוא כונה "**צומת רחלים**".

### פיגועים
באוגוסט 2014, נשמע פיצוץ עז בטרמפיאדה שבצומת, ללא נפגעים. פורסם כי הפיצוץ נגרם, ככל הנראה, ממטען חבלה שהניחו מחבלים במקום.

פחות מחודש לאחר מכן, באוקטובר 2014, אותר מטען דמה בצומת.

בדצמבר 2023, במהלך מלחמת חרבות ברזל, הפיצה איילת לאש אזהרה חמורה מנסיעה באזור זה של כביש 60, בהתבסס על דיווחים מהרשתות החברתיות הערביות הקוראים למחבלים לבצע פיגועים במקום באותו לילה. המידע נאסף על ידי חמ"ל ייעודי שהקים אלישע ירד בתחילת אותה מלחמה.

### תאונות
ביוני 2018 נהרגה אישה בתאונת דרכים בצומת.

באוקטובר 2022 נהרגה אישה בתאונת דרכים בצומת, ושני ילדיה שהיו איתה ברכב נפצעו.

תושבי האזור מתלוננים על מצב התשתיות בצומת רחלים, בעקבות מספר תאונות דרכים חמורות שהתרחשו בה.

## מבנה
המחלף מורכב משני צמתי משנה בכביש 4775. אחד בקצה שלו, המשותף לו ולכביש 60, ואחד בסמוך, המתחבר לתחילת כביש 4773 לרחלים בתחילתו. בנוסף, במחלף עובר כביש 60 על גשר מעל כביש 4773. במערב המחלף תחנת אוטובוס, בה עוברים קווים מירושלים, הרי בנימין וגוש שילה. כל היעדים של קווים אלה נמצאים באריאל.

## קישורים חיצוניים

* 
* 
* 

## הערות שוליים

רחלים, מחלף
רחלים, מחלף
רחלים, מחלף
מחלף רחלים
מחלף רחלים
סרגיי סטריקוב

**סרגיי ויקטורוביץ' סטריקוב** (ברוסית: **Серге́й Ви́кторович Ста́риков**; נולד ב-4 בדצמבר 1958) הוא מאמן הוקי קרח ושחקן עבר רוסי, שהתחרה כמגן עבור נבחרת ברית המועצות.

סטריקוב זכה בתשעה תארים לאומיים בברית המועצות. הוא השתתף בשלושה טורנירים אולימפיים וזכה בשתי מדליות זהב ומדליית כסף אחת. הוא הופיע על שער ספורטס אילוסטרייטד, והפך לאחד השחקנים הסובייטים הראשונים שלבשו מדי NHL כאשר הצטרף לניו ג'רזי דווילס ב-1989 יחד עם חברו ושותפו להגנה מהנבחרת הסובייטית, ויאצ'סלב פטיסוב. הוא ערך את הופעת הבכורה שלו ב-NHL, ב-5 באוקטובר 1989.

הוא גר בניו ג'רזי וכיום הוא מדריך ב-ProSkate Ice Rink. סרגיי מאמן כיום את באריס מה-KHL בקזחסטן. בהמשך חתם על חוזה לשנה בתור עוזר מאמן עבור סיביר נובוסיבירסק ב-KHL.

## סטטיסטיקת קריירה
### עונה סדירה ופלייאוף

### קריירה בין-לאומית

## קישורים חיצוניים

קטגוריה:שחקני הוקי קרח סובייטים
קטגוריה:אלופים אולימפיים מברית המועצות
קטגוריה:שחקני הוקי קרח באולימפיאדת לייק פלאסיד (1980)
קטגוריה:שחקני הוקי קרח באולימפיאדת סרייבו (1984)
קטגוריה:שחקני הוקי קרח באולימפיאדת קלגרי (1988)
קטגוריה:רוסים שנולדו ב-1958
הטלפון (תוכנית טלוויזיה)

**הטלפון** הוא שעשועון טלוויזיה ישראלי בהנחיית עודד לאופולד המבוסס על הפורמט ההולנדי "The Phone" , שבמסגרתו מתמודדים משתתפים במשחק בן שלוש שעות שמתנהל כולו באמצעות טלפון. התוכנית שודרה בערוץ 2 במסגרת הזכיינית "רשת" החל מ-2 ביולי עד 30 ביולי 2009.

## כללי המשחק
שני מתמודדים מקבלים שיחת טלפון ובה מציעים להם להשתתף במשחק בן שלוש שעות שבסופו הם יכולים לזכות ב-250,000 ש"ח.

במהלך המשחק המתמודדים נדרשים לבצע משימות תחת לחץ בזמן מוגבל. את המשימות והרמזים הם מקבלים באמצעות הטלפון. אם המתמודדים לא מצליחים לבצע את המשימה בזמן הקצוב, מוצע להם רמז או פתרון למשימה תמורת הורדת כסף מסכום הזכייה.

אם המתמודדים לא מצליחים לבצע את המשימה האחרונה, הם מפסידים במשחק והכסף לא יתחלק ביניהם.

## סקירת התוכנית

### פרקים

## ביקורת
סמדר שילוני מאתר "ynet" כתבה על התוכנית שהיא  ושיבחה את .

## קישורים חיצוניים
* 

## הערות שוליים

;ביאורים

קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות טלוויזיה ישראליות מבוססות על פורמט הולנדי
אלסנדרו קנינו

**אלסנדרו קנינו** (באיטלקית: **Alessandro Canino**; נולד ב-14 בספטמבר 1973) הוא זמר איטלקי, שנולד בפירנצה שבטוסקנה, והחל את דרכו המוזיקלית בהשפעת אביו, שהיה נגן פסנתר בברים מקומיים. ב-1992, השתתף לראשונה בפסטיבל סן רמו עם השיר "Brutta", שהגיע למקום השישי בקטגוריית ה"אמנים החדשים" והוביל לזכייתו בפרס טלגאטו כאמן המוזיקלי המבטיח של השנה. באותה תקופה הוציא את אלבום הבכורה הנושא את שמו, בו השתתפה הזמרת אירנה גרנדי כזמרת ליווי.

קנינו חזר לפסטיבל סן רמו ב-1993 עם השיר "Tu tu tu tu" וב-1994 עם "Crescerai". ב-1997 הוציא את האלבום *Tutte quelle cose*. במקביל, הופיע בפסטיבלים ברחבי אירופה ושימש ככתב עבור תחנות טלוויזיה במזרח אירופה בסיקור פסטיבל סן רמו. הוא גם פתח מועדון ליד פירנצה לקידום אמנים צעירים והקים חברת ניהול בשם "Brutta srl".

ב-2013 הוציא את האלבום *Io* עם 12 שירים חדשים, וזכה בפרס "Leone d'oro" מטעם העיר ונציה. הוא הופיע בתוכניות טלוויזיה כמו "Uno Mattina" ו-"Domenica In". ב-2017, השתתף בתוכנית הכישרונות "The Winner Is" והגיע לגמר, וב-2018 השתתף בתוכנית "Ora o mai più" בהנחיית אמדאוס.

בשנת 2024 קנינו ובתו גויה השתתפו יחדיו בתחרות *[[סן מרינו באירוויזיון 2024#Una voce per San Marino 2024|Una Voce per San Marino]]* עם השיר "Liberi tutti quanti". הם הופיעו במקצה השלישי שהתקיים ב-21 בפברואר 2024, אך לא הצליחו להעפיל לגמר התחרות.

## קישורים חיצוניים
* 

## הערות שוליים

קטגוריה:זמרים איטלקים
קטגוריה:משתתפי פסטיבל סן רמו 1992
קטגוריה:משתתפי פסטיבל סן רמו 1993
קטגוריה:משתתפי פסטיבל סן רמו 1994
קטגוריה:איטלקים שנולדו ב-1973
קארי (מיני-סדרה)

**קארי** (באנגלית: **Carrie**) היא מיני-סדרת דרמה-אימה על-טבעית אמריקאית שפותחה ונוצרה על ידי הקולנוען מייק פלנגן על בסיס רומן הביכורים באותו השם מאת סטיבן קינג.

## תקציר העלילה
קארי וייט היא מתבגרת שחיה בעיירה קטנה עם אמה הדתית-קנאית שממררת את חייה. בתיכון המקומי, היא הנערה המוזרה והדחויה שלעולם אינה לובשת את הבגדים המעודכנים, אומרת את הדברים הנכונים או מבינה את הבדיחות – שהן בעיקר על חשבונה – אך קארי מגלה שברשותה יכולות טלקינטיות, עליהם היא מתאמנת בחשאי עד שהיא מחליטה להשתמש בהם במטרה לנקום בבני-כיתתה ולהפוך את נשף הסיום למאורע שאיש מהם ומתושבי העיירה לא ישכח לעולם.

## צוות השחקנים
* סאמר ה. האוול – **[[קארי וייט]]**
* סיינה אגודונג – **סו סנל**
* סמנתה סלויאן – **מרגרט וייט**
* אליסון ת'ורנטון – **כריס הרגנסן**
* מת'יו לילארד – **המנהל גרייל**
* תאליה דודק – **אמליין**
* אמבר מידת'אנדר – **ריטה דסז'ארדן**
* ג'וזי טוטה – **טינה**
* ארתור קונטי – **בילי נולאן**
* ג'ואל אוולט – **טומי רוס**
* קייט סיגל
* מייקל טרוקו
* קייטי סקהוף
* רהול קולי
* טים באגלי
* הת'ר גראהם
* טאמו פניקיט
* קריסטל באלינט
* דניאלה קלאודט
* מאפואנה מקיה
* רואן דניאל
* נאיקה טוסן
* קסנדרה נאוד

## הפקה
### פיתוח
באוקטובר 2024 דווח על פיתוחה של מיני-סדרה בת שמונה פרקים על בסיס רומן האימה "קארי", שנכתב על ידי סטיבן קינג, בידי הקולנוען מייק פלנגן עבור שירות הזרמת המדיה "פריים וידאו". עוד נמסר כי נשכר חדר תסריטאים על מנת להתחיל את כתיבת התסריט ולעבד את עלילת הרומן לקהל מודרני. פלנגן עיבד בעבר מספר רומנים של קינג, בהם "המשחקים של ג'רלד" (2017), "דוקטור סליפ" (2019) ו"חייו של צ'אק" (2024). באפריל 2025 נמסר כי השחקנית סאמר ה. האוול נמצאת במשא ומתן על גילום דמותה של קארי וייט וכי לגילום דמותה של סו סנל לוהקה השחקנית סיינה אגודונג. במאי 2025 נמסר כי מת'יו לילארד נמצא במשא ומתן על הצטרפות לצוות השחקנים בעוד שאושר כי האוול לוהקה לגילום דמותה של קארי. ביוני 2025, אושר ליהוקו של לילארד, לצד הכרזה על ליהוקם של סמנתה סלויאן, אליסון ת'ורנטון, תאליה דודק, אמבר מידת'אנדר, ג'וזי טוטה, ארתור קונטי, ג'ואל אוולט, קייט סיגל, מייקל טרוקו, קייטי סקהוף, רהול קולי, טים באגלי, הת'ר גראהם, טאמו פניקיט, קריסטל באלינט, דניאלה קלאודט, מאפואנה מקיה, רואן דניאל, נאיקה טוסן וקסנדרה נאוד לצוות השחקנים המלא.

### צילומים
צילומי המיני-סדרה החלו בוונקובר, קנדה, ב-16 ביוני 2025, ועתידים להסתיים ב-17 באוקטובר 2025.

## קישורים חיצוניים

## הערות שוליים

קטגוריה:סדרות אימה אמריקאיות
קטגוריה:סדרות דרמה אמריקאיות
קטגוריה:סדרות נעורים אמריקאיות
קטגוריה:סדרות טלוויזיה מקוריות של אמזון
קטגוריה:סדרות טלוויזיה המבוססות על ספרים
קטגוריה:סדרות טלוויזיה לפי סטיבן קינג
קטגוריה:תוכניות טלוויזיה באנגלית
מוזס סלומון אסר

**מוזס סלומון אסר** (בהולנדית: **Mozes Salomon Asser**; אוגוסט 1754–4 בנובמבר 1826), ובשמו העברי **משה שלמה אשר**, היה משפטן יהודי-הולנדי, חבר ועדת החקיקה להתאמת החוקים בהולנד לתנאים החדשים שנוצרו עם הקמת הרפובליקה הבטאווית וממייסדי האגודה פליקס ליברטטה, שחרתה על דגלה אמנציפציה ליהודים.

## ביוגרפיה
אסר נולד באמסטרדם והיה לסוחר קקאו אמיד. עם קריסת השווקים ב-1795, החל ללמוד משפט מסחרי וזכה למוניטין רב בתחומו. בשנת 1798 מונה לחבר בוועדת החקיקה שכונסה באמסטרדם לצורך התאמת החקיקה ההולנדית לתנאים שנוצרו עם הקמת הרפובליקה הבטאווית תחת הפרוטקטורט הצרפתי. בשנת 1808, כחלק מדרישתו של נפוליאון בונפרטה לאימוץ קודקס החוקים בשטחי החסות הצרפתיים, הפקיד לואי בונפרטה בידי אסר, יוהנס ואן דר לינדן וארנולדוס ואן חנפ את המלאכה לנסח קודקס מסחרי כחלק מיצירת מערכת משפט אחידה ברחבי הממלכה.

זמן קצר לאחר הרסטורציה הצרפתית, מילא אסר חלק פעיל בוועדה של 1814. עבודתו בוועדה, כמו גם ניסוח הקודקס בתקופת נפוליאון, היוותה בסיס לקודקס המסחרי של 1838, אשר מרביתו עודה בתוקף. כהוקרה על שירותיו העניק לו וילם הראשון, מלך הולנד, בשנת 1819 את אות אביר מסדר האריה ההולנדי. אסר היה ליהודי הראשון שקיבל תואר זה.

אסר היה ממייסדי אגודת פליקס ליברטטה שפעלה לקדם אמנציפציה ליהודים. הוא חיבר תזכיר מטעם האגודה ב-26 במרץ 1796, אשר בו הפציר בפרלמנט להסיר את המגבלות על היהודים במדינה. אסר נמנה עם ראשי קהילת עדת ישורון בעיר.

## משפחתו
אשר היה לראשה של שושלת משפטנים הולנדית. הוא נשא לאישה את חיילה טוביה ונולדו להם שלושה ילדים. בנו הבכור, קארל אסר, המשיך את דרכו כמשפטן וכמוביל בקהילת עדת ישורון.

## קישורים חיצוניים

* 
* 

## הערות שוליים

קטגוריה:משפטנים יהודים
קטגוריה:משפטנים הולנדים
קטגוריה:יהודים הולנדים
קטגוריה:ילידי 1754
קטגוריה:נפטרים ב-1826
יובל שגב (עיתונאי)

**יובל שגב** (נולד ב-10 באפריל 1999) הוא עיתונאי ישראלי, כתב הכנסת של חדשות 13.

## ביוגרפיה
שגב נולד בקיבוץ ניר עם וגדל במושב תלמי יפה. למד בבית הספר החקלאי כפר סילבר ובמכינת מיצר.

ביולי 2018 התגייס לגלי צה"ל. לאחר סיום קורס הכתבים שובץ במחלקת חיילים וצבא. במהלך שירותו כיסה את תחום ירושלים ופלילים, ובהמשך סיקר את תחום הבריאות, לרבות מגפת הקורונה ומבצע החיסונים.

בשנת 2021, לאחר שחרורו מצה"ל, המשיך לשמש כתב אזרחי בתחנה. הוא הצטרף לדסק הפוליטי, והחליף את הכתב הפוליטי מיכאל האוזר טוב. בשנת 2022 מונה לכתב הפוליטי של התחנה, ושימש גם כמגיש מחליף בתוכניות "ספי ויניר" ו"יומן ערב", וכעורך מחליף בתוכנית "בוקר טוב ישראל" עם אפי טריגר.
במקביל, השתלב כמגיש בערוץ הכנסת, בין היתר בתוכניות "תא הכתבים" ו"מהדורה מוקדמת".

בנובמבר 2024 החל להגיש לצד מוריה אסרף את הפודקאסט "שלטון הצללים", העוסק בפוליטיקה הישראלית ובמאחורי הקלעים מעבודתם של השניים.

במרץ 2025 מונה לכתב הכנסת של חדשות 13.

שגב הוא בוגר תואר ראשון במדע המדינה ובמזרח תיכון מאוניברסיטת בר-אילן.

## חיים אישיים
דודו, דודתו ושניים מבני דודיו נרצחו בטבח שבעה באוקטובר.

מתגורר בירושלים.

## קישורים חיצוניים

* 
* 

## הערות שוליים

קטגוריה:עיתונאים ישראלים
קטגוריה:חיילי גלי צה"ל
קטגוריה:סגל גלי צה"ל
קטגוריה:סגל חדשות 13
קטגוריה:בוגרי התיכון החקלאי כפר סילבר
קטגוריה:תלמי יפה: אישים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1999
לימארי

**פרובינציית לימארי** (בספרדית: **Province de Limarí**) היא אחת משלוש פרובינציות במחוז קוקימבו בצ'ילה (IV). הפרובינציות הן: אלקי לימארי וצ'ואפה. בירתה היא העיר אובאייה.

## גאוגרפיה
על פי מפקד האוכלוסין של 2017 שבוצע על ידי המכון הלאומי לסטטיסטיקה (INE), פרובינציית לימרי משתרעת על פני 13,354.3 קמ"ר; היא השנייה בגודלה מבין שלושת הפרובינציות במחוז קוקימבו.

הפרובינציה גובלת בפרובינציית אלקי בצפון, בארגנטינה במזרח, בפרובינציית צ'ואפה בדרום, ובאוקיינוס השקט או ים צ'ילה במערב .

## דמוגרפיה
על פי מפקד האוכלוסין של 2017 שבוצע על ידי המכון הלאומי לסטטיסטיקה (INE), הייתה בפרובינציה אוכלוסייה של 170.579 תושבים (83.135 גברים ו-87.444 נשים), מה שנותן צפיפות אוכלוסין של 12.77 אזרחים לקילומטר מרובע.

## מינהל
כפרובינציה, לימארי היא מחוז מנהלי ברמה השנייה של צ'ילה, המנוהל על ידי נציג מחוזי הממונה על ידי נשיא צ'ילה. הוא נשאר בתפקיד כל עוד הוא נהנה מאמונו.

### קומונות

לפי מפקד האוכלוסין 2017

## אזור היין של עמק לימארי
ערכו של עמק לימארי (DO) מוגדר על ידי שיטת אפלאסיון הצ'יליאנית, האינדיקציה הגאוגרפית המוגדרת ומוגנת על פי חוק המשמשת לזיהוי היכן גדלו הענבים ליין. העמק ממוקם 470 ק"מ מצפון לסנטיאגו, בחלק האמצעי של מחוז קוקימבו, הידוע בעיקר בזכות יין ה-פיסקו שלו. הגפנים ניטעו כאן לראשונה באמצע המאה ה-16 וזכו לתחייה לאחרונה, עקב טכנולוגיות חדשות ויצרני יין שחיפשו שטחים מתאימים חדשים. האזור ידוע בייצור יין סוביניון בלאן ושרדונה, מענבים שנשתלו לראשונה במהלך שנות ה-90, ומייצרים גם יין שיראז ופינו נואר, עם אקלים דומה למרלבורו בניו זילנד. לאוקיינוס השקט יש השפעה חזקה על האזור עם הקמנצ'קה המקרר, ערפל שנכנס לעמק ממערב בכל בוקר ונסוג כשהשמש זורחת מעל הרי האנדים ממזרח. עם פחות מ-4 סנטימטרים של גשם בשנה, השקיה בטפטוף המשמשת להשקות את הגפנים שגדלות באדמה העשירה במינרלים. השילוב יוצר יינות רעננים עם קצה מינרלי ברור.

### הפצת ענבים לפי זנים
* אקלים: אקלים דמוי מדבר: 95 מ"מ של גשם בשנה. אזור צחיח למחצה עם השפעות חוף קרירות ומינרליות טובה באדמה.
* קרקעות: חימר, סחף וגיר.
* ענבים ראשוניים: שיראז באקלים קריר, שרדונה, סוביניון בלאן.

* סך דונמים נטועים: 3,665 דונם.

## ראו גם

* צ'ואפה
* אלקי
* מחוז קוקימבו

## קישורים חיצוניים

* 

## הערות שוליים

קטגוריה:צ'ילה: פרובינציות
קטגוריה:מחוז קוקימבו
שלך לנצח (סדרת טלוויזיה)

**שלך לנצח** (באנגלית: **Forever**) היא סדרת דרמה רומנטית המהווה עיבוד רופף לרומן נעורים באותו השם מאת ג'ודי בלום.

הסדרה עלתה לשירות הזרמת המדיה "נטפליקס" ב-8 במאי 2025. ב-14 במאי 2025 נטפליקס חידשה את הסדרה לעונה שנייה.

## תקציר העלילה
עלילת הסדרה מתרחשת בשנת 2018 בלוס אנג'לס, בה שני ספורטאים אפרו-אמריקאיים צעירים מתאהבים לראשונה זה בזה.

## צוות השחקנים והדמויות
* לובי סימון – **קיישה קלארק**
* מייקל קופר ג'וניור – **ג'סטין אדוארדס**
* קושה רוקמור – **שלי**, אמה של קיישה.
* מרווין לורנס וינס השלישי – **ג'יידן**, אחיו הצעיר של ג'סטין.
* ווד האריס – **אריק**, אביו של ג'סטין.
* קארן פיטמן – **דון**, אמו של ג'סטין.
* בארי שבקה הנלי – **ג'ורג**', סבה של קיישה.
* אלי גאלו – **קלואי**, חברתה הטובה ביותר של קיישה.
* ניילס פיץ' – **דריוס**, חברו הטוב ביותר של ג'סטין.
* פייג'ון ווקר – **טיפאני**, בת דודתה של קיישה.
* אמירי קראצ'פילד – **תמי**, יריבתה של קיישה על מסלול הריצה. 

## הפקה
בנובמבר 2022 הודיע שירות הזרמת המדיה "נטפליקס" על הזמנת עיבוד טלוויזיוני לרומן הנעורים "שלך לנצח" מאת ג'ודי בלום. את הסדרה תיצור ותפיק בפועל מארה ברוק אקיל. עוד נמסר כי על הפקת הסדרה יופקדו ג'ודי בלום, סוזי פיצג'רלד, אריקה האריסון, שרה וייט, רג'ינה קינג, שנה סי. ווטרמן ואנתוני המינגוויי, וכי קינג תביים מספר פרקים בסדרה.

בינואר 2025 נחשף כי לתפקידים הראשיים לוהקו לובי סימון ומייקל קופר ג'וניור ובמעמד חשיפת הקדימון הראשון לסדרה נמסר על צוות השחקנים המלא, הכולל את קארן פיטמן, ווד האריס, קושה רוקמור, מרווין לורנס וינס השלישי, בארי שבקה הנלי, אלי גאלו, ניילס פיץ', פייג'ון ווקר ואמירי קראצ'פילד.

ב-30 בינואר 2025 פורסמו תמונות ראשונות מתוך הסדרה.

ב-14 במאי 2025 נטפליקס חידשה את הסדרה לעונה שנייה.

## הפצה
הסדרה עלתה לשירות "נטפליקס" ב-8 במאי 2025.

## פרסים ומועמדויות

## קישורים חיצוניים

## הערות שוליים

קטגוריה:סדרות דרמה אמריקאיות
קטגוריה:סדרות נעורים אמריקאיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
פטר קורדה

**פטר קורדה**' (בצ'כית: **Petr Korda**; נולד ב-23 בינואר 1968) הוא טניסאי עבר צ'כי ומאמן טניס אמריקאי. פטר קורדה זכה בשני טורנירי גראנד סלאם, אחד בתחרות לגברים ואחד בתחרות לזוגות גברים. בשיאו (1998) דורג במקום שני בעולם. בתו, נלי, אלופה אולימפית (טוקיו 2020) בגולף.

## ביוגרפיה
פטר קורדה נולד פראג בשנת 1968. הוא התחיל להתאמן בגיל צעיר. לצד סיריל סוק הם ניצחו בתחרות זוגות בנים באליפות צרפת הפתוחה.

בשנת 1987 קורדה החל לשחק כמקצוען.

בשנת 1992 קורדה הגיע למשחק הגמר של אליפות צרפת הפתוחה אך הפסיד משחק הגמר לפיט סמפראס. הישג נוסף של קורדה היה ניצחון באליפות אוסטרליה הפתוחה 1998 כאשר הוא ניצח בגמר את מרסלו ריאס.

פטר קורדה השתתף בתחרויות זוגות גברים. באליפות צרפת הפתוחה 1990 הוא שיחק לצד גוראן איוואנישביץ' והם הפסידו במשחק הגמר. באליפות אוסטרליה הפתוחה 1996 הוא שיחק לצד סטפן אדברג והם ניצחו בתחרות.

פטר קורדה היה חבר של נבחרת גביע דייוויס של צ'כיה.

בסוף 1998 הוא לא עבר בדיקת סמים. לאור התוצאה החיובית הוא קיבל עונש של השעיה ל-12 חודשים ושלילת פרסים כספיים שקיבל אחרי קיץ 1998 (מועד הבדיקה). לאחר מאבק משפטי העונש נותר בתוקף. לאחר סיום תקופת ההשעיה קורדה חזר להתחרות אך ללא הישגים שהיו לו בעבר. הוא פרש בשנת 2005.

לאחר הפרישה קורדה מתגורר בארצות הברית ומספר שנים היה מאמן.

## קישורים חיצוניים

קטגוריה:טניסאים צ'כים
קטגוריה:מאמני טניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:צ'כים שנולדו ב-1968
קטגוריה:טניסאים שמאליים
פייר ברונו בורלא

**פייר ברונו בורלא** (בפלמית: **Pierre Bruno Bourla**; 19 בדצמבר 1783 – 31 בדצמבר 1866) אדריכל בלגי.

## ביוגרפיה
פייר. ברונו בורלא יליד פריז היה אדריכל העיר אנטוורפן בין השנים 1819 עד 1861 ופרופסור לאדריכלות באקדמיה המלכותית לאמנויות היפות של אנטוורפן עבודתו הידועה ביותר היא התיאטרון המלכותי שנבנה בין השנים 1827 ל-1834 אשר נקרא על שמו תיאטרון בורלא , בורלא עיצב בניינים באקדמיה של אנטוורפן ואת את שער הכניסה לגן הבוטני של אנטוורפן, הרחיב את בית החולים סנט אליזבט, שיחזר את קתדרלת אנטוורפן ושיפץ את בית הערייה  של אנטוורפן.
בורלא נפטר בשנת 1866 בסנט לורנס וגופתו העברה ב-1930 לבית הקברות שונסלהוף .

## הוקרה
**1846**: חבר באקדמיה המלכותית למדע ואמנויות יפות של בלגיה .

**1840**: אביר מסדר לאופולד.

## גלריה

Bourla Theatre.jpg|תיאטרון בורלא באנטוורפן
AntwerpenAcademie.JPG|שער הכניסה לאקדמיה המלכותית לאמנויות היפות של אנטוורפן


## קישורים חיצוניים

קטגוריה:אדריכלים בלגים
קטגוריה:משפחת בורלא
קטגוריה:ילידי 1783
קטגוריה:נפטרים ב-1866
סקובי-דו, איפה אתה עכשיו?

**סקובי-דו, איפה אתה עכשיו?** (באנגלית: **!Scooby-Doo, Where Are You Now**) הוא ספיישל טלוויזיוני ששודר לראשונה ב-29 באוקטובר 2021 בערוץ CW. הספיישל הוא סאטירה על "ספיישלים איחוד", וכולל את דמויות "סקובי-דו", המתוארות כשחקנים שמשחקים גרסאות בדיוניות של עצמם, מתאחדים בבמת סאונד של האחים וורנר לפני שנקלעים לתעלומה אמיתית. זה היה גם הפרויקט המונפש האחרון ששודר ב-CW ממש לפני הרכישה על ידי Nexstar Media Group באוגוסט 2022.

## שחקנים ומדבבים
* ג'אנל פאריש – מנחה
* פרנק ולקר בתור פרד ג'ונס, סקובי-דו, ג'ברג'ו (ללא קרדיט), הגאזו הגדול (ללא קרדיט), והוא עצמו
* גריי דלייל בתור דפני בלייק והיא עצמה
* מת'יו לילארד בתור נורוויל "שאגי" רוג'רס ואת עצמו
* קייט מיקוצ'י בתור ולמה דינקלי והיא עצמה

### שחקנים
* קארמו בראון בתור מעצב התלבושות קרטר
* ברנדן ג'נינגס בתור ארלו דייווידסונמן
* ואדים קרסננקו בתור רוח השלג
* אוליביה ליאנג כמאמנת אמנויות לחימה
* מרי לין רייסקוב בתור המפיקה ברין
* ברון ווהן בתור בראם פנובסקוט

### מדבבים נוספים
* לינדזי אלנה
* דיאדריך ביידר בתור באטמן
* דומיניק קטרמבון
* פרד טטאסקיור בתור רוח השלג (ללא קרדיט)
* נטלי פלמידס בתפקיד באטרקאפ (ללא קרדיט)

### כוכבת אורחת מיוחדת
* שרי אוטרי בתור לזלו המכונאית

### אורחים
* ג'רי בק
* טוני סרבון
* סת' גרין
* דייוויד סילברמן
* טום סיטו
* מיץ' ווטסון
* וירד אל ינקוביק
* ג'וזף ברברה (צילומי ארכיון)

## הפקה
את המוזיקה מנגן דייוויד ניומן, שהנציח בעבר את סרטי הקולנוע "סקובי-דו" (2002) ו"סקובי-דו 2: חופשי חופשי" (2004). הלהקה Anarbor הקליטה את שיר הנושא "מה חדש, סקובי-דו?", כמו גם את השיר והקליפ "You and I" לפסקול הסרט.

## מיני-אלבום
פסקול מיני-אלבום שוחרר בלעדית לחנות האייטונס בארצות הברית ב-14 בספטמבר 2010. 

# "קסם" – 2:11
# "סקובי אבראקדברא-דו" – 2:06

## קישורים חיצוניים

## הערות שוליים

קטגוריה:The CW: תוכניות וסדרות
קטגוריה:סרטי סקובי דו
קטגוריה:סרטי טלוויזיה אמריקאיים
קטגוריה:ספיישלים טלוויזיוניים אמריקאים
קטגוריה:סרטי קרוס-אובר
קטגוריה:סרטים מצוירים למחצה
הפוכים (תוכנית טלוויזיה)

**הפוכים** היא תוכנית מציאות תיעודית ישראלית שמפגישה בין שני אנשים מקצוות שונים ב. התוכנית משודרת החל מ-20 באפריל 2025 ברשת 13.

## פורמט
שני ישראלים בעלי אידאולוגיה מנוגדת נפגשים אחד עם השני למשך 48 שעות. במהלך התוכנית כל אחד מהם ייחשף למשך יום אחד לעולמו של השני ויעשו ביחד פעילויות המאפיינות את עולמם.

## סקירת התוכנית

### פרקים

## משתתפים
* חן עשור, כוכבת רשת ימנית, וניר אבישי כהן, לשעבר דובר ארגון "שוברים שתיקה"
* איל נוה, ממייסדי ארגון "אחים לנשק", ויהודה שלזינגר, עיתונאי בערוץ 14
* אורטל בן דיין, אקטיביסטית פמיניסטית, וחיליק רוזנברג, חרדי מבני ברק
* נעמה קסרי, לשעבר משתתפת "הישרדות" מהרצליה, רבקה לפיאר, מתנחלת מעמיחי
* ליאת בנאי ושחף סגל
* ניר פרידמן וזליג קרימקו שמואלוביץ׳

## קישורים חיצוניים
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2025
קטגוריה:רשת: תוכניות וסדרות
חצי שלי

"**חצי שלי**" הוא סינגל של הזמרים הישראלים מור ואבי אבורומי, שיצא לאור ב-22 במרץ 2022. השיר נכתב והולחן על ידי תמר יהלומי, יונתן קלימי, אבורומי ומור רביעי, והופק מוזיקלית על ידי יהלומי וקלימי.

## רקע וכתיבה
שיתוף הפעולה בין אבורומי לרביעי נולד מתוך כימיה אישית ומוזיקלית עמוקה שהתפתחה ביניהם במהלך העבודה המשותפת עם צמד היוצרים יהלומי וקלימי. החיבור ביניהם התבטא בפתיחות רגשית ובנכונות לשתף בחוויות אישיות, מה שאפשר יצירה אותנטית. במהלך העבודה על השיר "אין אותנו יותר", אבורומי תיאר את הדינמיקה ביניהם: .

## תוכן השיר
השיר עוסק בקשר רומנטי שהתפרק, ומתאר את הגעגועים והכאב שנלווים לפרידה. הוא מציג דיאלוג בין שני הצדדים, כאשר כל אחד מהם מבטא את תחושותיו בעקבות סיום הקשר. השיר מתאפיין בסגנון פופ ים-תיכוני עם נגיעות אלקטרוניות, ומשלב אלמנטים של בלדה רגשית.

## תגובות וביקורות
עם יציאתו, השיר זכה לפופולריות רבה והושמע בתחנות רדיו רבות בישראל. הוא גם זכה להצלחה בפלטפורמות הסטרימינג, והופיע בפלייליסטים מובילים של מוזיקה ישראלית.

לאחר צאת השיר, הגיעו שירים נוספים כמו "אין אותנו יותר" ו"אם אני לא אחזור", שהמשיכו לבסס את שיתוף הפעולה המוזיקלי בין אבורומי למור. הצלחתם המשותפת התבטאה גם בהופעות חיות, כמו המופע "הילדים שלך שם", שבו ביצעו יחד שירים משותפים.

## וידאו קליפ
הקליפ לשיר בוים על ידי עוזי ג'ורג' והופק על ידי סינק סטודיו. הוא מציג את מור רביעי ואבי אבורומי כשחקנים ראשיים, ומתאר את סיפור השיר באמצעות סצנות דרמטיות.

## קרדיטים וצוות
* אבי אבורומי – שירה, כתיבה, הלחנה וקולות
* איציק פליבה – מיקס ומאסטרינג
* יונתן קלימי – כתיבה, הלחנה, עיבוד, הפקה מוזיקלית, קלידים, תכנותים וקולות
* מור רביעי – שירה, כתיבה, הלחנה וקולות
* מיקי אביעוז – גיטרות ובס
* תמר יהלומי – כתיבה, הלחנה, עיבוד, הפקה מוזיקלית, קלידים, תכנותים וקולות

## קישורים חיצוניים

## הערות שוליים

קטגוריה:שירי אבי אבורומי
קטגוריה:שירים בעברית
קטגוריה:דואטים
קטגוריה:שירים שנכתבו על ידי אבי אבורומי
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירי פופ
קטגוריה:סינגלים בהוצאת שרית הפקות
פריד'ריק אולפסון

**פריד'ריק אולפסון** (באיסלנדית: **Friðrik Ólafsson**; 26 בינואר 1935 – 4 באפריל 2025) היה רב-אמן איסלנדי בשחמט. כיהן כנשיא פיד"ה בין השנים 1978–1982. הוא היה אלוף איסלנד בשחמט שש פעמים ואלוף מדינות סקנדינביה פעמיים.

## קריירת שחמט
פריד'ריק נולד ברייקיאוויק, איסלנד. הוא זכה לראשונה באליפות איסלנד בשחמט בשנת 1952, ובשנה שלאחר מכן זכה באליפות מדינות סקנדינביה בשחמט. הוא התבלט במהירות כשחקן השחמט האיסלנדי החזק ביותר בדורו. הישגו הבינלאומי הראשון היה זכייה משותפת יחד עם ויקטור קורצ'נוי בטורניר הייסטינגס 1955–1956.

הישגו המרשים ביותר במסגרת אליפות העולם בשחמט היה בטורניר הבין-אזורי בשנת 1958, בו סיים במקום החמישי–שישי המשותף, הישג שהקנה לו אוטומטית את התואר רב-אמן, הראשון באיסלנד, וכן העפלה לטורניר המועמדים 1959, השלב האחרון לפני התמודדות על אליפות העולם בשחמט ב־1960. באותו זמן הוא לא היה שחמטאי מקצועי, ולכן נחשב ההישג ליוצא דופן. בטורניר המועמדים סיים במקום השביעי מתוך שמונה, עם תוצאה של 10 מתוך 28. הוא השתתף גם בטורניר הבין-אזורי ב־1962, אך לא הצליח להעפיל שוב לטורניר המועמדים.

בין הישגיו הנוספים הבולטים ניתן למנות מקום שלישי משותף בטורניר גביע פיאטיגורסקי הראשון בלוס אנג'לס בשנת 1963, עם תוצאה של 7.5 מתוך 14, וכן מקום ראשון משותף עם לובומיר לובויביץ' בתחרות העל טאטא סטיל בשנת 1976, לפני מיכאל טל. לפי אתר Chessmetrics, דירוגו המרבי היה 2692 באוקטובר 1958, מה שדירג אותו במקום ה־13 בעולם באותה תקופה.

אולפסון המשיך לשחק מדי פעם גם במאה ה־21, ובשנת 2003 ניצח בדו-קרב בזק את שחקן השחמט הוותיק בנט לארסן בתוצאה 5–3. לפי כרטיס השחקן שלו באתר פיד"ה, בשנת 2018, כשהיה בן 83, שיחק 6 משחקים, ניצח באחד מהם וסיים את היתר בתיקו.

אולפסון נהג לשחק בפתיחת ההגנה הסיציליאנית מול 1.e4 ואת ההגנה ההודית של המלך והגנה נימצו-הודית מול 1.d4. כששיחק בלבן, הוא שיחק בדרך כלל את הפתיחה האנגלית, אך לעיתים שיחק גם 1.d4, 1.e4 ו-1.Nf3.

## נשיא פיד"ה
בשנת 1978 החליף את אולפסון מקס אויבה בתפקיד נשיא פיד"ה, הגוף הבין־לאומי המנהל את תחום השחמט. בתקופת כהונתו הוא פיקח על דו-קרב אליפות העולם בשנת 1981 בין אנטולי קרפוב לויקטור קורצ'נוי. קורצ'נוי ערק מברית המועצות בשנת 1976, והסובייטים החזיקו את בנו איגור כבן ערובה. אולפסון דחה את פתיחת הדו-קרב שתוכננה ל־19 בספטמבר, בניסיון להביא לשחרורו של הבן. בשל ניסיון זה עורר את זעמה של ברית המועצות, שתמכה לאחר מכן בסגן נשיא פיד"ה, פלורנסיו קמפומנאס, שהחליף את אולפסון כנשיא הארגון בשנת 1982.

## חיים אישיים
אולפסון היה נשוי ואב לשתי בנות.

לפני שהפך לשחמטאי מקצועי בשנת 1974, עבד כעורך דין במשרד המשפטים של איסלנד. לאחר כהונתו בפיד"ה, מונה למזכיר הפרלמנט האיסלנדי.

ב־4 באפריל 2025 הלך אולפסון לעולמו בבית החולים הלאומי של איסלנד, בגיל 90.

## קישורים חיצוניים

* פריד'ריק אולפסון באתר פיד"ה
* פריד'ריק אולפסון באתר Chessgames.com

## הערות שוליים

קטגוריה:עסקני שחמט
קטגוריה:רבי-אמנים
קטגוריה:ילידי 1935
קטגוריה:איסלנדים שנפטרו ב-2025
ג'ון היפל מיטשל

**ג'ון היפל מיטשל** (באנגלית: **John Hipple Mitchell**; 23 ביוני 1835 – 8 בדצמבר 1905) היה עורך דין ופוליטיקאי אמריקאי. שימש נציג אורגון ב מטעם המפלגה הרפובליקנית.

## ביוגרפיה
נולד במחוז וושינגטון  שבפנסילבניה בשם **ג'ון מיטשל היפל**. ב-1837 עבר עם הוריו למחוז באטלר , אף הוא בפנסילבניה, שם למד מאוחר יותר בבתי ספר ציבוריים ופרטיים כאחד. לאחר מכן עבד כמורה במשך זמן מה. מאוחר יותר למד משפטים, התקבל ללשכת עורכי הדין ב-1857 והחל לעבוד במקצועו החדש. ב-1860 עבר לקליפורניה ולאחר מכן לפורטלנד שבאורגון, שם עסק בעריכת דין. אז גם החליף את שם משפחתו בשמו האמצעי.

בפורטלנד החל מיטשל את הקריירה הפוליטית שלו כחבר המפלגה הרפובליקנית. בין 1862 ל-1866 כיהן ב והיה נשיאו מ-1864. ב-1866 התמודד ללא הצלחה ל. בבחירות ב-1872 נבחר מיטשל לסנאט כמועמד מפלגתו. הוא החליף בסנאט את הנרי קורבט, שלימים האשים את מיטשל בביגמיה ובקיום אורח חיים תחת שם בדוי. עם זאת, הסנאט לא פתח בחקירה בעניין זה. בין 1877 ל-1879 עמד בראש ועדת הרכבות.

מיטשל לא נבחר מחדש ב-1878 וכהונתו הסתיימה ב-4 במרץ 1879. ב-1882 התמודד שוב לסנאט אך נכשל שוב. לעומת זאת, ב-1885 הצליח להיבחר שוב לסנאט. הוא ירש את ג'יימס סלייטר, לו הפסיד בשנת 1878. עם זאת, כניסתו עוכבה והוא החל את כהונתו רק ב-18 בנובמבר 1885. הוא כיהן בסנאט במשך 12 שנים עד 1897. במהלך תקופה זו עמד מ-1887 עד 1889 בראש הוועדה לנתיבי תחבורה בחופי הים. לאחר מכן כיהן שוב כיושב ראש ועדת הרכבות עד שנת 1893 וכן היה חבר בוועדת התביעות  ובוועדת הזכויות והבחירות .
ב-1897 ניסה להתמודד ל, הגוף שבחר אז את נציגי אורגון לסנאט, אך כשל. בשנים הבאות עסק שוב בעריכת דין. בשנת 1900 נבחר מחדש לסנאט ונכנס לתפקידו ב-1901. הוא כיהן בסנאט עד למותו ב-1905. באותה תקופה היה מיטשל מעורב גם במה שנקרא בפרשת הונאה באורגון. הוא הואשם בשוחד ובניצול יכולת השפעה. תחילה הואשם והורשע אך ערער על ההחלטה. בעת מותו טרם הסתיים הדיון בעניין ערעורו.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:חברי האספה המחוקקת של אורגון
קטגוריה:חברי הסנאט של ארצות הברית מאורגון
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1835
קטגוריה:אמריקאים שנפטרו ב-1905
ביל זיטו

**ויליאם פרנסיס זיטו הבן** (באנגלית: **William Francis Zito Jr**; נולד ב-16 בספטמבר 1964) הוא מנהל הוקי קרח אמריקאי, עורך דין לשעבר וסוכן ספורט מקצועי המשמש כיום בתור מנכ"ל פלורידה פנתרס בליגת ההוקי הלאומית.

## שנים ראשונות והשכלה
זיטו נולד בפיטסבורג, פנסילבניה לשחקן הכדורגל לשעבר של אוניברסיטת פיטסבורג וסטילרס, ויליאם זיטו האב ופריסילה זיטו. הוא גדל בווייטפיש ביי, ויסקונסין ולמד בבית הספר של אוניברסיטת מילווקי ולאחר מכן למד שנה אחת באקדמיית פיליפס אנדובר. הוא למד באוניברסיטת ייל ושיחק בקבוצת הוקי קרח באוניברסיטה מ-1984 עד 1987. לאחר שסיים את לימודיו באוניברסיטת ייל, הוא השלים לימודי משפטים באוניברסיטת ויסקונסין.

זיטו נשוי לג'ולי זיטו ויש להם שלושה ילדים: הבנות התאומות פרנצ'סקה וג'יאנה שנולדו ב-2011, והבן ויליאם זיטו השלישי שנולד ב-2013.

## סוכן ספורט
לאחר שסיים את לימודי המשפטים, זיטו עסק במשרדי עורכי דין בניו יורק ובשיקגו. ב-1995 הקים את סוכנות הספורט Acme World Sports עם ידידו מרקוס לטו. באמצעות Acme World Sports, זיטו ייצג הרבה שחקנים מליגת ההוקי הלאומית, ביניהם טים תומאס, טוקה ראסק, אנטי ניימי ובראיין רפאלסקי וכן מספר שחקני הוקי קרח בולטים באירופה. בשנת 2013, Acme World Sports הייתה רשומה כסוכנות ההוקי השמינית המרוויחה ביותר בעולם. זיטו ניהל משא ומתן על מספר חוזים תקדימיים, כולל חוזה ל-6 שנים של 38 מיליון דולר עבור קימו טימונן ב-2007, חוזה ל-6 שנים של 33 מיליון דולר עבור ג'יימס ויסנייבסקי ב-2011 ועסקה ל-8 שנים של 56 מיליון דולר עבור טוקה ראסק ב-2013.

## ניהול קבוצות
באוגוסט 2013, הצטרף זיטו לארגון הניהול של קולומבוס בלו ג'אקטס. ביוני 2015, הוא מונה למנכ"ל קליבלנד מונסטרס, קבוצת בת של הבלו ג'אקטס בליגת ההוקי האמריקאית.

ב-2 בספטמבר 2020, זיטו התקבל לעבודה כמנכ"ל פלורידה פנתרס. ב-24 ביוני 2024, הוא זכה בגביע סטנלי כמנכ"ל פלורידה פנתרס.

## הערות שוליים

קטגוריה:בוגרי אוניברסיטת ייל
קטגוריה:בוגרי בית הספר למשפטים באוניברסיטת ויסקונסין–מדיסון
קטגוריה:עורכי דין אמריקאים
קטגוריה:אמריקאים שנולדו ב-1964
גרדיאנט הטיה

במתמטיקה, **גרדיאנט הטיה** של פונקציה הרמונית על פני מרחב פשוט קשר בשני ממדים ממשיים הוא שדה וקטורי שאורתוגונלי לגרדיאנט של הפונקציה. בנוסף, גודל שווה ל-גודל הגרדיאנט שלה.

## הגדרה
ניתן להגדיר את גדיאנט הטיה דרך אנליזה מרוכבת ומשוואות Cauchy-Riemann .

יהי  f(z(x,y))=u(x,y)+iv(x,y)  להיות פונקציה מרוכבת אנליטית, כאשר *u*, *v* הן פונקציות סקלריות בעלות ערך התלויות במשתנים המרוכבים  *x*, *y* .

גרדיאנט הטיה מוגדר כ:

: \nabla^\perp u(x,y)=\nabla v(x,y)

מתוך משוואות קושי-רימן, נגזר ש

: \nabla^\perp u(x,y)=(-\frac{\partial u}{\partial y},\frac{\partial u}{\partial x})

## תכונות
גרדיאנט ההטיה יש שתי תכונות מעניינות. הגדיאנט בכל מקום אורתוגונלי לגרדיאנט של u, ועל אותו באותו גודל:

: \nabla u(x,y) \cdot \nabla^\perp u(x,y)=0, \rVert \nabla u\rVert =\rVert \nabla^\perp u\rVert

## קישורים חיצוניים

* Peter Olver, Introduction to Partial Differential Equations, ch. 7, p. 232


קטגוריה:אנליזה וקטורית
בריטני ריימונד

**בריטני לין ריימונד** (באנגלית: **Brittany Lynn Raymond**; נולדה ב-24 בפברואר 1995) היא שחקנית ורקדנית קנדית.

## ראשית חייה
ריימונד נולדה ב-24 בפברואר 1995 בברמפטון, אונטריו שבקנדה, להורים, פאולה וג'ון ריימונד. יש לה אחות גדולה בשם סמנתה. אמה היא ממוצא פורטוגלי. היא רקדה בבית הספר למחול 'ג'ואן צ'פמן'. בגיל 17, ריימונד עברה לג'ורג'טאון, אונטריו, כשהתחילה לעבוד על הסט של סדרת הטלוויזיה "נולדו לרקוד" שצולמה שם.
## קריירה

מ-2013 עד 2017 שיחקה בסדרה "נולדו לרקוד" של ערוץ המשפחה, בתפקיד ריילי. כחלק מקידום הסדרה, ריימונד הופיעה בקנדה, בריטניה, אוסטרליה, וניו זילנד. מ-2015 עד 2016, היא גילמה את ריילי בסדרת הספין-אוף של "נולדו לרקוד", "אולפני אבדות ומציאות". בשנת 2019, היא שחזרה את תפקידה כריילי בפרק הספיישל לכבוד חג המולד של "נולדו לרקוד", ששודרה ב-CBBC Gem. באותה שנה היא גם החלה להופיע בסדרת הטלוויזיה של USA, "נראה אותך" בתור קורי רוס.

מלבד היותה רקדנית, היא גם כותבת, היא עזרה בכתיבת התסריטים לשתי סדרות אינטרנט שבהן השתתפה: "Australianaire$" ו-"Graped". היא כיכבה בכל אחת מאלה לצד חברה ושותפה העסקי שאיתו הקימה את חברת ההפקות "Knuckles on Four", ברנן קלוסט. השניים הפיקו מיני סדרת אינטרנט בת שישה פרקים, "Australianaire$" ב-2020 וכן סרט קצר, "כמעט 20", בשנת 2021.

## חיים אישיים
בסוף 2016, היא אובחנה כחולה במחלת קרוהן, והיא נאלצה לעבור ניתוח להסרת חלק מהמעי שלה. היא יוצאת עם בנג'מין דאנלופ, צלם בבריזבן, אוסטרליה, מאז שנפגשו בטקס פרסי המסך הקנדי בשנת 2017.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:קנדים ממוצא פורטוגזי
קטגוריה:רקדניות קנדיות
קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1995
קטגוריה:קנדים שנולדו ב-1995